ОТЧЕТ ЗА ДЕЙНОСТТА НА НЧ“ЙОРДАН АНДОНОВ-1927г.

с.Веселиново общ.Тунджа за 2019г.

**23 . 02 . 2019 г**.-„ Кукериада – На 23. 02 . 2019 г. Кукерски състав при НЧ „ Йордан Андонов -1927г. „ участва в фестивал „ Кукериада „ в с. Чарган . Гости на с. Веселиново бяха кукерите от Мирково в организира от общ.Тунджа празничен обяд.

Кукерска група към читалището участва и в Международния фестивал „Кукерландия“ . Там заслужиха златен медал и парична награда.

Също и в най – мащабния фестивал на маскарадни игри „Сурва „ гр.Перник – сребърен медал и „Старци“ – с.Турия общ.Павел баня- също златен медал.

**24.02.2019г**. Детска градина „ Дечка Сюлемезова „ показа своя ритуал „ Джамал“ в с. Кабиле на конкурсна програма „ Деца играят на кукери „ Там спечелиха 1 място. Ритуала бе поставен от Божана Данчева. На същия ден участваха и в с. Генерал Инзово в закриване на кукерски празник „Кукериада“.

**08.03.2019г**. – Читалището , заедно с пенсионерски клуб“ Здраве и дълголетие „ с. Веселиново организираха тържество по случай празника на жената.

С ДГ „Дечка Сюлемезова“ рисувахме и оцветявахме картичка за мама.

**19.04.2019г** в с.Калчево се проведе за пета година благотворителен концерт от фондация „Велеса“. Средствата се даряват на ДЦВХУ Св.Франциск с.Веселиново общ.Тунджа . Читалище „ Йордан Андонов се включи в програмата , като водещи бяха Божана Данчева и Христо Данчев , след което Божана Данчева участва като музикант – гайдар в изпълнението на нестинарски танц .

**21.04.2019** г. Пролетен Общински фестивал „ От Цветница до Гергьовден „ с. Генерал Инзово участие взеха хоров и танцов състав при читалището. Съставите бяха разделени на две сцени.Танцовият клуб изпълни танца „Пролетни игри , а хористките заслужено бяха наградени със златен медал 1 място ,за изпълнение на лазарските песни:

1. Загърмя , затрищя- автентична песен от с.Веселиново

2. „Вилай мома Лазаре“.

**25.04.2019г**. Пъстър , шарен Великден – боядисване на Великденски яйца децата от с. Веселиново и потребителите на Каритас.

**26.06.2019г**. – Областна администрация гр.Ямбол отпуска на НЧ“ Йордан Андонов „ сумата от 500лв. за организиране на детско тържество, което се състоя в 2 дни . Първия ден –кратка беседа на тема „Рисуваме Европа“ , Рисунки с тебешири , с акварелни бои. Разнообразни игри на открито: Танци от различни страни, дърпане на въже, „оцели кош“ и много други забавления.Втория ден Парти на басейн „Дива“ с. Веселиново с почерпка на всички 24 деца( сок,вода,принцеси, хапки ,сладолед и безплатен вход за всички за целия ден)

 Седмицата на детската книга се отбеляза с посещение на ученици от ОУ „Кирил и Методий „ с.Веселиново в библиотеката. Беседа на тема „книгата –извор на живот“ и съвместно четене на детски книжки. Също съвместно с децата от училище посетихме и малките от ДГ „Дечка Сюлемезова“ , като порасналите прочетоха приказки на малките, а Божана Данчева им задаваше въпроси „ познай приказката“ Училището бе подготвило подаръци – книжки с приказки.

Участие на танцов състав и хор в Международен фестивал за автентичен фолклор гр.Царево. Награда –статуетка за опазване на българския фолклор.

**23.11.2019г**. в гр. Ямбол се проведе регионалният конкурс „С песните на Елена Граматикова”. По случай  80 години от рождението на народната певица. В конкурса ”С песните на Елена Граматикова” за  първа година са включени  категориите - за ученици и студенти, изучаващи народно пеене, както и за хорови състави. Между 22 участващи хорови състава, нашите солистки се представиха прекрасно и спечелиха 1 място за хорово изпълнение със съпровод на музиканти от ансамбъл „Тунджа“- златен медал и парична награда.Както се изрази журито- събудиха сцената.Песните , които изпълнихме:

 Песен на Елена Граматикова по регламент

1. „Снощи отидох надолу , Стойне ле“

2. Стойне , Стойне.

**22.12.19г**.- Коледно тържество в библиотеката за малките деца.Аниматор ,забавни игри и подаръци от дядо Коледа .

Коледарите от с. Веселиново участваха със нов танц и коледарски песни в откриването на Коледния благотворителен бал на общ.Тунджа, в тържественото запалване на Коледните светлини пред общ. Тунджа и обиколиха по стар обичай с. Веселиново за да донесат благи вести.Посетиха последния работен ден и изпълниха своя ритуал и в ДЦПЛУ „Св.Франциск“ и в кметство с.Веселиново